ماري كوري
{{معلومات شخص}}
'''ماريا سالوميّا سكودوڤسكا-كوري''' (النطق ب الپولونية: [ˈmarja salɔˈmɛa skwɔˈdɔfska kʲiˈri]؛ السمية الأصلية سكودوڤسكا؛ تولدت نهار 7 نونبر 1867، و توفات نهار 4 يوليوز 1934)، اللي معروفة ب سمية ماري كوري (/ˈkjʊəri/ كوري؛ النطق ب الفرانساوية: [maʁi kyʁi])، كانت عالمة ديال [[فيزيك|الفيزيك]] و [[شيمي|الشيمي]] من [[پولونيا]] و من بعد ولات عندها الجنسية [[فرانسا|لفرانساوية]] ، و قدمات أبحاث رائدة ف مجال لفيزيك النووية.
هي كانت أول مرا كتربح [[جايزة نوبل|جائزة نوبل]]، و أول شخص كيربح جائزة نوبل جوج مرات، و الوحيدة اللي ربحات جائزة نوبل ف جوج مجالات علمية مختالفة. راجلها، پيير كوري، كان شريكها ف الفوز بالجائزة اللولة ديالها، و ب هادشي ولاو أول وحدين متزوجين كيربحو جائزة نوبل. العائلة ديال كوري عندها ف لمجموع خمس جوائز نوبل (ربحاتها تا بنتها [[إيرين جوليو كوري]] معا راجلها). فـ1906، كانت أول مرا تولي پروفيسورة ف جامعة باريس.

ماري كوري تزادت ف مدينة [[وارسو]]، ف مملكة پولونيا، و كانت جزء من الإمبراطورية الروسية. قرات ف جامعة طيارة سرية ف وارسو و بدات التدريب العلمي ديالها تماك. فـ1891، و هي عندها 24 عام، مشات ورا ختها الكبيرة برونيس لافا باش تقرا ف [[باريز|باريس]]، تما فين خذات الشواهد العليا ديالها و دارت البحوث العلمية ديالها من بعد. فـ1895 تزوجات ب الفيزيائي لفرانساوي پيير كوري، و شاركو جايزة نوبل ديال الفيزيا فـ1903 مع الفيزيائي هنري بيكيريل على الخدمة الرائدة ديالهم ف النظرية ديال "النشاط الإشعاعي" – وهو المصطلح اللي هي اللي خترعاتو. فـ1906، پيير كوري مات ف كسيدة ف الزنقة ف باريس. ماري ربحت [[جايزة نوبل د الشيمي|جائزة نوبل ديال الشيمي]] فـ1911 على الإكتشاف ديال [[عنصر كيماوي|عناصر]] ال[[پولونيوم]] و ال[[راديوم]]، ب ستعمال تقنيات هي اللي خترعاتها باش تعزل [[إيزوطوپ|النظائر]] المشعة.<ref>{{مرجع ويب
| url = https://www.britannica.com/biography/Marie-Curie
| title = Marie Curie
| website = [[موسوعة بريطانيكا]]
| accessdate = 2025-06-01
}}</ref>

== جوائز نوبل ==
ف شهر دجنبر 1903، [[الأكاديمية الملكية السويدية د لعلوم]] عطات [[جايزة نوبل د لفيزيك|جائزة نوبل د فيزيك]] ل [[پيير كوري]]، ماري كوري، و [[هنري بيكيريل]]، "كتقدير للخدمات الكبيرة اللي داروها ف البحوث المشتاركة ديالهم على الظواهر الإشعاعية اللي كتاشفها الپروفيسور هنري بيكيريل". ف البدية، اللجنة كانت ناوية تكافئ غير پيير كوري و هنري بيكيريل، ولكن واحد العضو ف اللجنة كان كيدافع على حقوق العالِمات، الرياضي السويدي ماڭنوس ڭوستا ميتاڭ-ليفلر، نبه پيير على الوضع، ومن بعد ما تشكا، تزادت سمية ماري كوري على الترشيح. ماري كوري كانت أول مرا ف العالم كتاخد جائزة نوبل.

== الحرب العالمية اللولة ==
ف [[لحرب لعالمية لولة|الحرب العالمية اللولة]]، ماري كوري فهمات باللي الجرحى خاصهم يتعالجو بأسرع ما يمكن. شافت باللي خاص يكونو مراكز ديال الأشعة قراب من الخطوط الأمامية باش يعاونو الجراحين ف الميدان، و حتى باش يقدرو يتفاداو القطيع ديال الأطراف إيلا كان ممكن ينجى الطرف. من بعد دراسة سريعة ف الأشعة، التشريح، و ميكانيك ديال الطوموبيلات، جمّعات معدات ديال [[شعا د إكس|الأشعة إكس]]، طوموبيلات، و مولدات ديال [[تريسينتي|الضو]]، و طورات وحدات ديال أشعة متنقلة اللي ولّات معروفة بالإسم الشعبي "الصغار ديال كوري" (Petites Curies). ولات مديرة ل خدمة الأشعة ديال الصليب الحمر و أسسات أول مركز عسكاري ديال الأشعة ف [[فرانسا]]، اللي بدا يخدم ف اللخر ديال 1914. فاللول كانو كايعاونوها طبيب عسكاري و بنتها إيرين اللي كانت عندها 17 عام، و ساهمات ف تركيب 20 طونوبيلة أشعة متنقلة و زادت على 200 وحدة أشعة ف سبيطارات الميدان ف السنة اللولة ديال الحرب. من بعد، بدات كتدرّب نسا أخريات باش يعاونوها كمساعدات.

== مصادر ==
{{عيون}}
{{ضبط مخازني}}

[[تصنيف:زيادة 1867]]
[[تصنيف:وفيات 1934]]
[[تصنيف:ناس ربحو جايزة نوبل د الشيمي]]
[[تصنيف:ناس ربحو جايزة نوبل د لفيزيك]]
[[تصنيف:پولونيين]]
[[تصنيف:فرانساويين]]
ماريا سالوميّا سكودوڤسكا-كوري (النطق ب الپولونية: [ˈmarja salɔˈmɛa skwɔˈdɔfska kʲiˈri]؛ السمية الأصلية سكودوڤسكا؛ تولدت نهار 7 نونبر 1867، و توفات نهار 4 يوليوز 1934)، اللي معروفة ب سمية ماري كوري (/ˈkjʊəri/ كوري؛ النطق ب الفرانساوية: [maʁi kyʁi])، كانت عالمة ديال الفيزيك و الشيمي من پولونيا و من بعد ولات عندها الجنسية لفرانساوية ، و قدمات أبحاث رائدة ف مجال لفيزيك النووية.
هي كانت أول مرا كتربح جائزة نوبل، و أول شخص كيربح جائزة نوبل جوج مرات، و الوحيدة اللي ربحات جائزة نوبل ف جوج مجالات علمية مختالفة. راجلها، پيير كوري، كان شريكها ف الفوز بالجائزة اللولة ديالها، و ب هادشي ولاو أول وحدين متزوجين كيربحو جائزة نوبل. العائلة ديال كوري عندها ف لمجموع خمس جوائز نوبل (ربحاتها تا بنتها إيرين جوليو كوري معا راجلها). فـ1906، كانت أول مرا تولي پروفيسورة ف جامعة باريس.

ماري كوري تزادت ف مدينة وارسو، ف مملكة پولونيا، و كانت جزء من الإمبراطورية الروسية. قرات ف جامعة طيارة سرية ف وارسو و بدات التدريب العلمي ديالها تماك. فـ1891، و هي عندها 24 عام، مشات ورا ختها الكبيرة برونيس لافا باش تقرا ف باريس، تما فين خذات الشواهد العليا ديالها و دارت البحوث العلمية ديالها من بعد. فـ1895 تزوجات ب الفيزيائي لفرانساوي پيير كوري، و شاركو جايزة نوبل ديال الفيزيا فـ1903 مع الفيزيائي هنري بيكيريل على الخدمة الرائدة ديالهم ف النظرية ديال "النشاط الإشعاعي" – وهو المصطلح اللي هي اللي خترعاتو. فـ1906، پيير كوري مات ف كسيدة ف الزنقة ف باريس. ماري ربحت جائزة نوبل ديال الشيمي فـ1911 على الإكتشاف ديال عناصر الپولونيوم و الراديوم، ب ستعمال تقنيات هي اللي خترعاتها باش تعزل النظائر المشعة.

 جوائز نوبل 
ف شهر دجنبر 1903، الأكاديمية الملكية السويدية د لعلوم عطات جائزة نوبل د فيزيك ل پيير كوري، ماري كوري، و هنري بيكيريل، "كتقدير للخدمات الكبيرة اللي داروها ف البحوث المشتاركة ديالهم على الظواهر الإشعاعية اللي كتاشفها الپروفيسور هنري بيكيريل". ف البدية، اللجنة كانت ناوية تكافئ غير پيير كوري و هنري بيكيريل، ولكن واحد العضو ف اللجنة كان كيدافع على حقوق العالِمات، الرياضي السويدي ماڭنوس ڭوستا ميتاڭ-ليفلر، نبه پيير على الوضع، ومن بعد ما تشكا، تزادت سمية ماري كوري على الترشيح. ماري كوري كانت أول مرا ف العالم كتاخد جائزة نوبل.

 الحرب العالمية اللولة 
ف الحرب العالمية اللولة، ماري كوري فهمات باللي الجرحى خاصهم يتعالجو بأسرع ما يمكن. شافت باللي خاص يكونو مراكز ديال الأشعة قراب من الخطوط الأمامية باش يعاونو الجراحين ف الميدان، و حتى باش يقدرو يتفاداو القطيع ديال الأطراف إيلا كان ممكن ينجى الطرف. من بعد دراسة سريعة ف الأشعة، التشريح، و ميكانيك ديال الطوموبيلات، جمّعات معدات ديال الأشعة إكس، طوموبيلات، و مولدات ديال الضو، و طورات وحدات ديال أشعة متنقلة اللي ولّات معروفة بالإسم الشعبي "الصغار ديال كوري" (Petites Curies). ولات مديرة ل خدمة الأشعة ديال الصليب الحمر و أسسات أول مركز عسكاري ديال الأشعة ف فرانسا، اللي بدا يخدم ف اللخر ديال 1914. فاللول كانو كايعاونوها طبيب عسكاري و بنتها إيرين اللي كانت عندها 17 عام، و ساهمات ف تركيب 20 طونوبيلة أشعة متنقلة و زادت على 200 وحدة أشعة ف سبيطارات الميدان ف السنة اللولة ديال الحرب. من بعد، بدات كتدرّب نسا أخريات باش يعاونوها كمساعدات.

 مصادر 

تصنيف:زيادة 1867
تصنيف:وفيات 1934
تصنيف:ناس ربحو جايزة نوبل د الشيمي
تصنيف:ناس ربحو جايزة نوبل د لفيزيك
تصنيف:پولونيين
تصنيف:فرانساويين